**MINISTERSTVO ZDRAVOTNÍCTVA SLOVENSKEJ REPUBLIKY**

Odbor verejného obstarávania

Limbová 2, 837 52 Bratislava

Bratislava 11. apríla 2019

Výtlačok jediný.

Počet listov : 3

Počet príloh: 7

ZÁPISNICA Z VYHODNOTENIA ŽIADOSTÍ O ZARADENIE DO DNS

**zo dňa 11.04.2019 o 10:00**

podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov ( ďalej len „zákon o verejnom obstarávaní“)

1. **Identifikácia verejného obstarávateľa**

Názov organizácie: Ministerstvo zdravotníctva SR

Sídlo organizácie: Limbová 2, 837 52 Bratislava

IČO: 001 655 65

1. **Identifikácia dynamického nákupného systému:**

**Infúzna technika vrátane poskytnutia záručného servisu**

Oznámenie zverejnené:vo vestníku verejného obstarávania č. 202/2018 zo dňa 11.10.2018 pod číslom 14325 – MUT

Postup: Užšia súťaž, zriadenie DNS prostredníctvom systému JOSEPHINE

Postup z hľadiska limitu: Nadlimitný postup / nadlimitná zákazka

Druh predmetu: Tovary

Miesto a čas otvárania: Ministerstvo zdravotníctva SR, Limbová 2, 837 52, Bratislava dňa 11.05.2018

1. **Prítomní:**

Martin Smatana Dávid Kocan, PhDr. dipl.s. Darina Dányiová,

**4.** **Zoznam záujemcov**

Nadlimitný postup v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov – zriadenie dynamického nákupného systému , ktorého predmetom je infúzna technika, v súlade s § 58 až 61.

Verejný obstarávateľ v termíne predkladania žiadosti o zaradenie obdržal žiadosti o zaradenie do DNS od nasledovných záujemcov.

**Identifikačné údaje jednotlivých záujemcov v takom poradí, v akom boli doručené:**

|  |  |  |
| --- | --- | --- |
| **P.č.** | **Obchodné meno**  **Adresa alebo sídlo záujemcu** | **Dátum/forma**  **prijatia žiadosti o zaradenie:** |
| 1. | K&M MEDIA s.r.o.  IČO: 44879806 | 28.03.2019 o 16:24 hod  Elektronicky, prostredníctvom sw. Josephine ID 5538 |

**5. Otváranie žiadostí o zaradenie do DNS** sa uskutočnilo elektronicky prostredníctvom sw Josephine dňa 01.04.2019 na adrese: Ministerstvo zdravotníctva SR, Limbová 2, 837 52 Bratislava, zasadačka.

Elektronické otváranie žiadosti bolo **neverejné**. Otvárania sa zúčastnili poverené osoby verejného obstarávateľa. Žiadosti o zaradenie do DNS boli elektronicky otvárané v poradí v akom boli záujemcami doručené verejnému obstarávateľovi.

**6. Záver**

Záujemca K&M MEDIA s.r.o.

Verejný obstarávateľ dňa 02.04.2019 požiadal záujemcu o vysvetlenie spôsobu akým bolo z Vašej strany preukázane splnenie podmienky

- v zmysle §33 ods. 1 písm. d) , uchádzač predloží výkazy ziskov a strát alebo výkazy o príjmoch a výdavkoch za posledné 3 hospodárske roky od predloženia žiadosti o zaradenie do DNS, v celkovej súhrnnej hodnote 150 000 EUR za všetky tri hospodárske roky.

- v zmysle § 34 ods. 1 písm. a) zákona o verejnom obstarávaní zoznamom dodávok tovaru za predchádzajúce tri roky od vyhlásenia verejného obstarávania s uvedením cien, lehôt dodania a odberateľov, dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní.

Minimálna úroveň požadovaná verejným obstarávateľom podľa § 38 ods.5 zákona o verejnom obstarávaní:

Verejný obstarávateľ požaduje predložiť referencie o dodaní minimálne:

Lineárna pumpa: 300 ks

Lineárna pumpa s TCI/TIVA funkciou: 10ks

Volumetrická pumpa: 100ks

Dokovacia stanica: 10ks

za prechádzajúce tri roky od predloženia žiadosti o zaradenie do DNS.

Zároveň bol záujemca v zmysle § 39 ods. 6 žiada o predloženie dokladov nahradených jednotným európskym dokumentom.

Na základe predložených dokumentov verejný obstarávateľ dňa 06.04.2019 požiadal záujemcu v zmysle § 40 ods. 4 zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „zákon“) žiadosť o vysvetlenie predložených dokladov na preukázanie splnenia podmienok účasti vo žiadosti podľa § 34 ods. 1 písm. a) zákona o verejnom obstarávaní zoznamom dodávok tovaru za predchádzajúce tri roky od vyhlásenia verejného obstarávania s uvedením cien, lehôt dodania a odberateľov, dokladom je referencia, ak odberateľom bol verejný obstarávateľ alebo obstarávateľ podľa zákona o verejnom obstarávaní.

Z predloženého zoznamu referencií verejný obstarávateľ nedokázal identifikovať a overiť ani jednu referenciu.

Záujemca požadované dokumenty nepredložil, ale zaslal ďalší jednotný európsky dokument a nový zoznam referencií prostredníctvom tretej osoby. V zmysle § 53 ods. 1 Ak komisia identifikuje nezrovnalosti alebo nejasnosti v informáciách alebo dôkazoch, ktoré uchádzač poskytol, písomne požiada o vysvetlenie ponuky a ak je to potrebné aj o predloženie dôkazov. Vysvetlením ponuky nemôže dôjsť k jej zmene.

Verejný obstarávateľ má zato, že neprišlo zo strany Záujemcu k vysvetleniu predložených dokladov ale k zmene ponuky -predloženiu novej ponuky.

Verejný obstarávateľ v zmysle § 60 ods. 16 zákona o verejnom obstarávaní preto žiadosť Záujemcu o zaradenie do DNS vyradil.

Verejný obstarávateľ aj v zmysle vykonávacieho Nariadenia EK č. 2016/7 zo dňa 5. januára 2016 môže požadovať predloženie dokladov dočasne nahradených jednotným európskym dokumentom v situáciách, ktoré korelujú s požiadavkou na zabezpečenie riadneho priebehu verejného obstarávania. V aplikačnej praxi môže ísť napr. o situáciu, kedy verejný obstarávateľ alebo obstarávateľ realizuje kvalifikačný postup a na riadne zabezpečenie ďalších, priamo nadväzujúcich čiastkových procesov (ako právo predložiť ponuku, právo zúčastniť sa rokovacích kôl alebo právo súťažiť v aukčnom postupe) je potrebné posúdiť doklady, ktoré boli nahradené jednotným európskym dokumentom.

Zákon o verejnom obstarávaní v § 39 neumožňuje nahradiť predložený jednotný európsky dokument iným jednotným európskym dokumentom. Súčasne z ustanovenia § 39 ods. 5 jasne vyplýva, že v prípade, ak verejný obstarávateľ požiada o predloženie dočasne nahradených dokumentov, je záujemca alebo uchádzač povinný tieto dočasne nahradené doklady predložiť.

Z uvedeného dôvodu verejný obstarávateľ týmto podľa § 60 ods. 8 zákona o verejnom obstarávaní Záujemcovi oznamuje, že jeho žiadosť o zaradenie do DNS v nadväznosti na § 60 ods. 16 zákona o verejnom obstarávaní, vyradil.

Zápisnica z vyhodnotenia ponúk vyhotovená dňa 11.04.2019 o 11:00.

Prítomní prehlasujú, že súhlasia s touto zápisnicou z otvárania žiadostí o zaradenie do DNS, čo potvrdzujú svojim podpisom.

|  |
| --- |
| **Predseda komisie :** Martin Smatana MSc. ................................ |
|  |
| **Člen komisie :** Dávid Kocan ................................. |
|  |
| **Člen komisie :** PhDr. dipl.s. Darina Dányiová ................................. |
|  |
|  |

Zapísal: Ing. Ondrej Kuruc, PhD.

Dňa: 11.04.2019